જીએસટી કઈ પ્રકારની ગુચવણો ધરાવે છે અને તેને દૂર કરવા માટે સરકાર દ્વારા પણ પ્રયાસો કરવામાં આવે છે આમ છતાં હજુ લોકોમાં અને ખાસ કરીને વેપારી વર્ગમાં અસંતોષ છવાયેલો છે ત્યારે એક પિટીશનની સુનાવણી દરમિયાન બોમ્બે હાઈકોર્ટે આ મુદ્દે સરકારનો કાન આમળ્યો છે. બોમ્બે હાઈકોર્ટે કહ્યું કે જીએસટી ટેક્સ ફ્રેન્ડલી નથી, તેમાં સરકાર જલ્દીથી સુધારો કરે. જીએસટીને લોકોના હિસાબે આસાન બનાવવા માટે કેન્દ્ર અને રાજ્ય સરકાર જરૂર પગલાં ભરે. જસ્ટિસ એસ.સી.ધર્મિધિકારી અને જસ્ટિસ ભારતી ડાગરેની બેંચે ઓટોમેટિક મશીન બનાવનારી એક કંપ્ની તરફથી દાખલ કરાયેલી પિટીશનની સુનાવણી દરમિયાન આ વાત કરી હતી. બેંચે હાલ આ મામલે વધુ સુનાવણી 16 ફેબ્રુઆરી સુધી ટાળી દીધી છે.